
	Forma patvirtinta
Valstybinės vaistų kontrolės tarnybos
prie Lietuvos Respublikos sveikatos apsaugos ministerijos viršininko 2010 m. vasario 3 d. įsakymu Nr. 1A-83



vaistinio preparato farmacinių, ikiklinikinių ir klinikinių tyrimų rezultatų vertinimo protokolAS

Sodium chloride IBE 9 mg/ml infuzinis tirpalas
Natrio chloridas


1. BENDROJI INFORMACIJA

1.1. Pareiškėjas
UAB IBE Pharma
Sukilėlių pr. 61-2
LT-49333, Kaunas
Lietuva

1.2. Gamintojas
UAB IBE Pharma
Sukilėlių pr. 61-2
LT-49333, Kaunas
Lietuva
1.3. Pakuočių rūšys ir dydžiai
Buteliukas (250 ml) N1
Buteliukas (500 ml) N1
1.4. Registracija kitose EEE valstybėse
Paraiškos duomenimis nėra registruotas.
1.5. Paraiškos tipas

	
	Apibūdinimas
	Direktyvos 2001/83/EB str.
	Farmacijos įstatymo str.

	
	pilna byla, pagrįsta savais tyrimais
	8 str. 3(i) d.
	11 str. 4 d.

	
	pripažintas medicininis vartojimas
	10a str.
	11 str. 14 d.

	
	fiksuotas derinys
	10b str.
	11 str. 15 d.

	
	informuoto sutikimo
	10c str.
	11 str. 16 d.

	X
	generinis
	10 str. 1 d.
	11 str. 5 d.

	
	hibridinis
	10 str. 3 d.
	11 str. 10 d.

	
	panašus biologinis
	10 str. 4 d.
	11 str. 11 d.

	
	homeopatinis be patvirtintų indikacijų
	14 str.
	16 str. 1 d.

	
	tradicinis augalinis
	16b str.
	16 str. 4 d.



1.6. Harmonizacija
1.6.1. Ar šis vaistinis preparatas registruotas EEE valstybėse remiantis Direktyva 87/22/EEB?

1.6.2. Ar šiam vaistiniam preparatui taikytas Europos Sąjungos (toliau – ES) arbitražas?

1.6.3. Ar tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistiniams preparatams taikytas ES arbitražas?

1.6.4. Ar EEE valstybėse registruota tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistinių preparatų taikant Savitarpio pripažinimo arba Decentralizuotą procedūrą?

1.6.5. Ar preparato veikliajai medžiagai parengta šerdinė preparato charakteristikų santrauka (core SPC (toliau - SPC))?

1.6.6. Ar po Lietuvos Respublikos farmacijos įstatymo (Žin., 2006, Nr. 78-3056) įsigaliojimo (nuo 2006 m. liepos 18 d.) Lietuvoje registruota arba perregistruota tos (-ų) pačios (-ių) veikliosios (-iųjų) medžiagos (-ų) tos pačios farmacinės formos vaistinių preparatų?

2009 m. atnaujinta referencinio vaistinio preparato Sodium Chloride B.Braun 9 g/1000 ml infuzinis tirpalas (B.Braun Melsungen AG, Vokietija) registracija Lietuvoje (reg. nr. LT/1/99/1632/004). Referencinis vaistinis preparatas Lietuvoje pirmą kartą registruotas 1999 m. 

1.7. Referencinis vaistinis preparatas
Sodium Chloride B. Braun 9 g/1000 ml infuzinis tirpalas (B.Braun Melsungen AG), LT/1/99/1632/001-004, LT/1/99/1632/007, registruotas 1999-05-05.



2. FARMACINIŲ TYRIMŲ REZULTATŲ (KOKYBĖS)
VERTINIMAS
2.1. Reikalavimas atlikti inspekciją prieš registraciją
Nėra būtina.
2.2. Įžanga
Vaistinis preparatas Sodium chloride IBE 9 mg/ml infuzinis tirpalas registruojamas nacionalinės procedūros būdu pagal Direktyvos 2001/83/EB 10 str. 1 d. („generinis“). 
Duomenys apie referencinį vaistą:
Sodium Chloride B. Braun 9 g/1000 ml infuzinis tirpalas (B.Braun Melsungen AG), LT/1/99/1632/001-004, LT/1/99/1632/007, registruotas 1999-05-05.
Bioekvivalentiškumo tyrimai su referenciniu vaistu nėra atlikti.
Šis vaistinis preparatas – tai natrio chlorido infuzinis tirpalas, lašinamas į veną. Tirpalas skirtas skysčių ir elektrolitų kiekiui organizme papildyti.
2.3. Veikioji medžiaga (Bendrojo techninio dokumento (toliau – CTD) 3.2S)
Natrio chloridas aprašytas Europos farmakopėjoje (04/2015:0193).
Registracijos byloje pateikti dviejų veikliosios medžiagos gamintojų natrio chlorido kokybės atitikties Europos farmakopėjai sertifikatai Nr.1 ir Nr.2. Komentaras: Įgaliojimai naudotis CEP-ais pateikti. EDQM duomenimis šiuo metu šie sertifikatai galioja.
2.3.1. Bendroji informacija (CTD 3.2.S.1)
S.1.1. Nomenklatūra
INN pavadinimas: natrio chloridas
Ph.Eur. pavadinimas: natrio chloridas
Cheminis pavadinimas: natrio chloridas
CAS No: 7647-14-5
S.1.2. Struktūra
Struktūrinė formulė:
[image: ] 
Molekulinė formulė: NaCl
Molekulinė masė: 58,44
S.1.3. Bendrosios savybės 
Balti kristaliniai milteliai arba kristalai, bekvapiai, sūrūs. Gerai tirpūs vandenyje (358g/l), praktiškai netirpūs 95% etanolyje.
2.3.2. Gamyba (CTD 3.2.S.2)
S.3.2.1. Gamintojas (-ai)
Duomenys pateikti.
Komentaras: kvalifikuoto asmens patvirtinimai dėl veikliosios medžiagos natrio chlorido gamintojų atitikimo GGP pateikti.
S.3.2.2. Gamybos proceso ir proceso kontrolės aprašymas.
S.3.2.3. Medžiagų kontrolė
S.3.2.4. Kritinių priemonių ir tarpinių produktų kontrolė
S.3.2.5. Validacijos ir/ar įvertinimo procesas
S.3.2.6. Gamybos proceso raida
Pateikti deklaruojamų gamintojų natrio chlorido kokybės atitikties Europos farmakopėjai sertifikatai, todėl duomenų pateikti nėra būtina. Šią informaciją įvertino EDQM.
2.3.3. Apibūdinimas (CTD 3.2.S.3)
S.3.1. Struktūros ir kitų charakteristikų išaiškinimas
S.3.2. Priemaišos
Pateikti deklaruojamų gamintojų natrio chlorido kokybės atitikties Europos farmakopėjai sertifikatai, todėl duomenų pateikti nėra būtina. Šią informaciją įvertino EDQM.
2.3.4. Vaistinės medžiagos kontrolė (3.2.S.4)
S.4.1. Specifikacija
Pateikta gatavo produkto gamintojo Specifikacija. 
 Galutinio produkto gamintojo veikliosios medžiagos specifikacija paruošta pagal Europos farmakopėjos monografijos 0193 ir papildomus reikalavimus (mikrobiologinį grynumą). Veikliosios medžiagos gamintojų natrio chlorido specifikacija pateikta kartu su analizės sertifikatais. Veikliosios medžiagos gamintojai papildomai Ph.Eur. monografijos reikalavimams kontroliuoja mikrobiologinį grynumą ir endotoksinų kiekius.
S.4.2. Analizės procedūros
Galutinio produkto gamintojo veikliosios medžiagos natrio chlorido kokybės parametrų kontrolei naudojamos Europos farmakopėjoje reglamentuojamos analizės procedūros. 
S.4.3. Analizės procedūrų validacija
Pateikti gatavo produkto gamintojo analizės metodų validacijos protokolai. Metodai validuoti tinkamai.
S.4.4. Serijos analizės
Pateikti po du abiejų veikliosios medžiagos gamintojų natrio chlorido serijų analizės sertifikatai. 
Galutinio produkto gamintojas pateikė tų pačių keturių serijų analizės sertifikatus. Sertifikatuose kontroliuojami visi veikliosios medžiagos specifikacijoje reglamentuojami parametrai. Rezultatai atitinka specifikacijos reikalavimus.
S.4.5. Specifikacijos patvirtinimas
Deklaruojamų gamintojų natrio chlorido kokybė atitinka Europos farmakopėjos atitinkamos monografijos ir papildomus reikalavimus. Trumpas specifikacijos kiekvieno parametro pagrindimas pateiktas.
2.3.5. Referenciniai standartai ar medžiagos (3.2.S.5)
Deklaruojami gamintojai pateikė natrio chlorido kokybės atitikties Europos farmakopėjai sertifikatus, todėl duomenų pateikti nėra būtina. 
2.3.6. Talpyklės/uždorio sistema (3.2.S.6)
Informacija apie talpyklės pobūdį yra įtraukta į CEP sertifikatus, todėl kitų talpyklės kokybės įrodymo duomenų pateikti nereikia. 
2.3.7. Stabilumas (3.2.S.7)
S.7.1. Stabilumo tyrimų apibendrinimas ir išvados
Gamintojo Nr.1 natrio chlorido pakartotino patikrinimo laikas yra 3 metai, laikant nurodytoje talpyklėje. Informacija apie pakartotino patikrinimo laiką yra įtraukta į CEP sertifikatą, todėl kitų duomenų pateikti nereikia. Gamintojo Nr.2 atliktų trijų serijų stabilumo tyrimų duomenimis nustatytas pakartotino patikrinimo laikas 2 metai, laikant nurodytoje pakuotėje. 
[bookmark: _Toc508102269]2.4. VAISTINIS prEPARAtas (CTD 3.2.P.1)
2.4.1. Vaistinio preparato apibūdinimas ir sudėtis (CTD 3.2.P.1)
Vaistinio preparato išvaizdos apibūdinimas:
Skaidrus bespalvis tirpalas.
Vaistinio preparato sudėtis:
Veiklioji medžiaga yra natrio chloridas. Viename mililitre infuzinio tirpalo yra 9 mg natrio chlorido.
Pagalbinė medžiaga yra injekcinis vanduo. Vaistinio preparato talpyklė: 250 ml ir 500 ml polipropileno buteliukai. 
2.4.2. Farmacinės gamybos raida (CTD 3.2.P.2)
P.2.1. Vaistinio preparato sudedamosios medžiagos
P.2.1.1. Vaistinė medžiaga
Registruojamo vaisto sudėtyje esanti medžiaga yra gerai žinomas natrio chloridas. Jo kokybė atitinka Ph.Eur. 0193 monografijos ir papildomus reikalavimus. Analizės sertifikatai pateikti. Natrio chlorido koncentracija infuziniame tirpale yra 9 mg/ml.
P.2.1.2. Pagalbinės medžiagos
Vienintelė pagalbinė medžiaga yra injekcinis vanduo. Jo specifikacija pateikta, atitinka Ph.Eur. injekcinio vandens (in bulk) specifikaciją. Aliuminio priemaišos gamintojas nekontroliuoja, nes vanduo naudojamas ne dializės tirpalui.
P.2.2. Vaistinis preparatas 
P.2.2.1. Vaisto formos paruošimo raida
Referenciniu preparatu pasirinktas SODIUM CHLORIDE B.BRAUN 9 mg/ml infuzinis tirpalas, gamintojas B.Braun Melsungen AG, Vokietija. Pateiktas referencinio preparato analizės sertifikatas. Referencinis preparatas gaminamas naudojant modernią technologiją, kurią sudaro pūtimas, užpildymas, užlydymas. Tūris – 50ml, 100 ml, 250 ml, 500 ml, 1000 ml polimeriniame buteliuke. Generinio preparato gamyboje naudojama analogiška gamybos technologija ir pakuotė. Pateikta informacija apie referencinio preparato ir registruojamo preparato sudėtį. Pateikti referencinio ir registruojamo preparatų analizės sertifikatai ir palyginamoji kokybinių parametrų lentelė, registruojamo ir referencinio preparatų osmoliariškumo analizė. Registruojamo ir referencinio preparatų sudėtis ta pati, ta pati farmacinė forma, taip pat vienodi kokybės parametrai, osmoliariškumas ir pakuotė.
P.2.2.2. Perviršiai
Netaikomas.
P.2.2.3. Fizinės, cheminės ir biologinės savybės
Pateiktas trumpas aprašymas. Fiziko cheminės charakteristikos yra sąlygotos kokybine ir kiekybine sudėtimi, farmacine forma ir gamybos technologija. Vaistinis preparatas yra skaidrus bespalvis tirpalas. Teorinis osmoliariškumas  yra 282 mosm/l. Tankis – 1,006 kg/l, pH 5,0. Gamybos būdas užtikrina sterilumą ir dalelių nebuvimą. Bioprieinamumą sąlygoja parenterinis vartojimo būdas.
P.2.3. Gamybos metodo raida
Gatavo produkto gamybos raida prasideda nuo gamybinių serijų gamybos infuzinių preparatų gamybinėse patalpose. Gatavo produkto gamybos raidos duomenys pateikti. Pasirinktas gatavo produkto gamybos būdas yra laikomas standartiniu. 
P.2.4. Talpyklės/uždorio sistema
Vidinė talpyklė pasirinkta analogiška referencinio preparato pakuotei – polipropileno buteliukas, užlydžius uždengtas PE arba PP dangteliu, per kurį gali būti prijungiama infuzinė sistema. Dangtelis nekontaktuoja su preparatu. Buteliukas yra tinkamas sterilinimui. Buteliukas skirtas tik vienkartiniam naudojimui. Talpyklės tinkamumas įrodytas gatavo produkto stabilumo tyrimų metu. 
P.2.5. Mikrobiologinės savybės
Galutinio produkto sterilumas kontroliuojami pagal Ph.Eur. bendruosius reikalavimus naudojant „Steritest“ sistemą. Bakteriniai endotoksinai tikrinami pagal Ph.Eur. reikalavimus. 
P.2.6. Suderinamumas
Veikliosios medžiagos suderinamumas su pagalbine medžiaga ir su talpyklės-uždorio sistema įrodytas stabilumo tyrimų metu. Visi vaistinio preparato komponentai yra chemiškai stabilūs ir saugūs.
Suderinamumas yra pagrįstas vaistinio preparato ilgalaikio vartojimo patirtimi, specifiniai tyrimai neatliekami..
2.4.3. Gamyba (CTD 3.2.P.3)
P.3.1.Gamintojas (i)
Duomenys pateikti.
Gamintojas, atsakingas už serijų išleidimą:
UAB IBE Pharma
Sukileliu ave. 61
LT-49333 Kaunas
Lietuva
Pateikti gamintojų GGP sertifikatai ir gamybos licencijos
P.3.2. Serijos formulė:
Galutinio produkto 250 ml ir 500 ml buteliukuose standartinių gamybos serijų formulės pateiktos.
P.3.3. Gamybos proceso ir proceso kontrolės aprašymas
Gamybos proceso schema pateikta. Detalus galutinio produkto gamybos proceso aprašymas pateiktas, gamybos proceso kontrolės specifikacijos nurodytos. Atskirų etapų trukmė nurodyta. Pateiktas patvirtinimas, kad gatavo produkto tinkamumo laiko pradžia skaičiuojama pagal “Note for Guidance on Start of Shelf-life on the Finished Dosage Form (CPMP/QWP/072/96)” gairių reikalavimus.
P.3.4. Kritinių etapų ir tarpinių medžiagų kontrolė
Gamybos proceso atskirų stadijų ir tarpinių medžiagų kontrolės parametrai ir metodai nurodyti. Kontrolė atliekama vadovaujantis  atitinkamais normatyviniais dokumentais. Kritinių etapų kontrolės parametrai nurodyti pateiktose tarpinių produktų specifikacijose ir kituose nurodytuose dokumentuose. Tarpinių medžiagų kokybės kontrolės reikalavimai ir metodai tinkami.
P.3.5. Validacijos ir/ar įvertinimo procesas
Bylos duomenimis gamybos proceso validacija atlikta su šešiomis gamybinėmis 200 ml  serijomis ir su šešiomis 400 ml serijomis. Suminiai validavimo rezultatai pateikti lentelių pavidalu. Validacija atlikta pagal iš anksto paruoštą validacijos schemą, instaliavimo ir valdymo kvalifikavimo, nesterilaus proceso validavimo rekomendacijas. Validavimo duomenys pateikti. Proceso validavimo duomenimis produkto gamybos procesas yra tinkamas ir atsikartojantis. Taip pat atlikta pirmos bandyminės serijos 250 ml ir vienos bandyminės serijos 500 ml buteliuke gamybos stadijų - Formavimas/užpildymas/užlydymas (Form/fill/seal) ir Sterilinimo stadijos validavimo tyrimai. Taip pat atlikta sterilizatoriaus kvalifikacija, dalelių kontrolės vaistiniame preparate validacija, buteliukų užsandarinimo proceso kontrolės, ženklinimo ir pakavimo proceso validacija. Pagal pateiktą validavimo schemą yra numatyta atlikti proceso validavimo tyrimus su pirmomis trimis kiekvienos registruojamos pakuotės gamybinėmis serijomis.
2.4.4. Pagalbinių medžiagų kontrolė (CTD 3.2.P4)
P.4.1. Specifikacijos
Vienintelė pagalbinė medžiaga yra injekcinis vanduo „in bulk“. Injekcinio vandens „in bulk“ specifikacija pilnai atitinka galiojančios Ph. Eur. Injekcinio vandens monografijos 01/2009:0169 reikalavimus.
P.4.2. Analizės procedūros
Visi tyrimai atliekami Ph.Eur. metodais. Metodai aprašyti.
P.4.3.Analizės procedūrų validacija
Visi tyrimai atliekami Ph.Eur. metodais, validacija nereikalinga.
P.4.5. Specifikacijų patvirtinimas
Specifikacija ir kontrolės metodai atitinka Ph.Eur. monografijos reikalavimus.
P.4.6. Žmogaus arba gyvūninės kilmės pagalbinės medžiagos
Netaikoma.
P.4.7. Neįprastos pagalbinės medžiagos
Netaikoma.
2.4.5. Vaistinio preparato kontrolė (CTD 3.2.P.5)
P.5.1.Specifikacija (-os)
Gatavo produkto išleidimo ir tinkamumo laiko specifikacijos pateiktos. Į specifikacijas įtraukti visi šiai vaisto formai reikalingi parametrai. Specifikacijos kokybė atitinka ES gairių ICH Q6A reikalavimus. Gatavo produkto specifikacija tinkama.
P.5.2.Analizės procedūros
Gatavo produkto specifikacijoje reglamentuojami parametrai nustatomi Europos farmakopėjos naudojamais metodais. Veikliosios medžiagos natrio chlorido tapatybės nustatymas atliekamas dviem metodais. Veikliosios medžiagos kiekis preparate nustatomas potenciometriniu metodu. Metodo aprašymas pateiktas. Sterilumo tyrimui naudojamas „Steritest“ prietaisas. Bakterinių endotoksinų tyrimas atliekamas Ph.Eur. metodu
P.5.3.Analizės procedūrų validacija
Vaistinio preparato sudėtyje yra tik veiklioji medžiaga natrio chloridas ir injekcinis vanduo ir analizės procedūros atliekamos pagal Ph.Eur. reikalavimus, šių metodų validuoti nereikia. Pateikti tapatybės A ir B metodų ir veikliosios medžiagos kiekio nustatymo validacijos protokolai. Analitinių procedūrų validacijos kokybė yra tinkama.
P.5.4.Serijos analizė
Pateikti dviejų 200 ml, dviejų 400 ml, vienos 250 ml ir vienos 500 ml serijų analizės sertifikatai. Pateiktas įsipareigojimas atlikti sekančių dviejų gamybinių 250 ml ir 500 ml serijų kokybės kontrolę ir pateikti rezultatus. 
P.5.5.Priemaišų apibūdinimas
Gatavo produkto – neorganinės druskos - galimos priemaišos tikrinamos veikliojoje medžiagoje ir atitinka Ph.Eur. reikalavimus. Kadangi veiklioji medžiaga yra neorganine druska, priemaišos gatavame pprodukte nėra tikrinamos.
P.5.6.Specifikacijos (jų) patvirtinimas
Detalus specifikacijos patvirtinimas pateiktas. Gatavo produkto specifikacija remiasi Ph.Eur. monografija „Parenteriniai preparatai“ ir referencinio preparato Sodium chloride 0,9% solution for infusion, buteliuke (B.Braun Melsungen AG, Vokietija) specifikacija. Pateiktas registruojamo ir referencinio preparatų specifikacijų palyginimas. Gatavo produkto specifikacija tinkama.
2.4.6. Referenciniai standartai ar medžiagos (CTD 3.2.P.6)
Referenciniai standartai nenaudojami.
2.4.7. Talpyklės/uždorio sistema (CTD 3.2.P.7)
Vaistinio preparato talpyklė: 250 ml ir 500 ml polipropileno buteliukai. Buteliukai pakuojami į grupines pakuotes su atitinkamu kiekiu pakuotės lapelių. Pateikta polipropileno granulių specifikacija, jų analizės metodai, analizės sertifikatai, IR spektras, saugos duomenų lapas. Pateikti gamintojo patvirtinimai, kad polipropileno granulės atitinka Ph.Eur. 3.1.6 monografijos, EK reglamentų 1935/2004, 2023/2006 ir 10/2011 reikalavimus. Polipropileno buteliukai gaminami vaistinio preparato gamybos metu pūtimo – užpildymo - uždarymo būdu.
Buteliukų nominalus tūris 250 ml ir 500 ml. Pateiktos buteliukų specifikacijos, brėžiniai. Dangtelis „InsoCap“ (išorinė pakuotė) pagamintas iš PP, membrana iš aliuminio, viduryje pilkas guminis diskas. Pateikta specifikacija ir brėžinys. Esminių prieštaravimų dėl talpyklės kokybės nėra.
2.4.8. Stabilumas (CTD 3.2.P.8)
P.8.1. Stabilumo tyrimų apibendrinimas ir išvados.
Stabilumo tyrimų sąlygos atitinka ICH reikalavimus.
Pateikti šešių serijų baigtų pagreitinto stabilumo tyrimų ir 6 – 12 – 18 mėn. ilgalaikio stabilumo tyrimų rezultatai. Tyrimų metu nebuvo nustatyta žymių galutinio produkto specifikacijos parametrų reglamentuojamų ribų pasikeitimų. 
Siūlomas tinkamumo laikas ir laikymo sąlygos
Tinkamumo laikas - 2 metai. Laikyti ne aukštesnėje kaip 25 C temperatūroje. Neužšaldyti. 
Pareiškėjas įsipareigoja pabaigti pradėtus stabilumo tyrimus ir ateityje atlikti kiekvieno užpildymo tūrio 3 gamybinių serijų pilnus stabilumo tyrimus pagal pateiktą protokolą. 
2.5. PRIEDAI (CTD 3.2.A)
2.5.1. Patalpos ir įranga
Duomenų pateikti nėra būtina.
2.5.2. Papildomas medžiagų saugumo įvertinimas
Duomenų pateikti nėra būtina.
2.5.3. Neįprastos pagalbinės medžiagos
[bookmark: _Toc147031937]Tokios medžiagos nėra naudojamos. 
2.6. REGIONINĖ INFORMACIJA (CTD 3.2.R)
2.6.1. Vaistinio preparato gamybos proceso validacijos schema
Vaistinio preparato gamybos proceso validacijos schema pateikta 3.2.P.3.5 sk.
2.6.2. Išvados dėl medicininių priemonių
Duomenų pateikti nėra būtina.
2.6.3. Išvada dėl užkrečiamos spongioforminės encefalopatijos (TSE)
[bookmark: _Toc147031938][bookmark: _Toc535922052]Duomenų pateikti nėra būtina.
2.7. KOMENTARAI DĖL SPC, PAKUOTĖS ŽENKLINIMO IR LAPELIO
Esminių prieštaravimų dėl RPP kokybės nėra.
[bookmark: _Toc147031939]2.8. KLAUSIMAI DĖL KOKYBĖS
2.8.1. Esminiai prieštaravimai
Veiklioji medžiaga
Nėra.
Gatavas produktas
Nėra.
2.8.2. Kiti klausimai
Veiklioji medžiaga
Nėra.
Gatavas produktas
Nėra.

2.9. APIBENDRINIMAS IR IŠVADA
Vaistinis preparatas Sodium chloride IBE 9 mg/ml infuzinis tirpalas registruojamas nacionalinės procedūros būdu pagal Direktyvos 2001/83/EB 10 str. 1 d. („generinis“). Referencinis preparatas - Sodium Chloride B. Braun 9 g/1000 ml infuzinis tirpalas (B.Braun Melsungen AG), LT/1/99/1632/001-004, LT/1/99/1632/007, registruotas 1999-05-05. Bioekvivalentiškumo tyrimai su referenciniu vaistu nėra atlikti.
Natrio chloridas aprašytas Europos farmakopėjoje . Registracijos byloje pateikti dviejų veikliosios medžiagos gamintojų natrio chlorido kokybės atitikties Europos farmakopėjai sertifikatai. Veikliosios medžiagos gamintojų ir galutinio produkto gamintojo veikliosios medžiagos kokybė atitinka Europos farmakopėjos reikalavimus, kokybės parametrų kontrolei naudojamos Europos farmakopėjoje natrio chlorido straipsnyje reglamentuojamos analizės procedūros. 
Vaistinis preparatas yra skaidrus bespalvis tirpalas. Pateikta informacija apie veikliosios medžiagos natrio chlorido chemines ir fizines savybes. Vienintelė pagalbinė medžiaga yra injekcinis vanduo, jo specifikacija atitinka Ph.Eur. injekcinio vandens (in bulk) specifikaciją. Pareiškėjas pateikė palyginamuosius registruojamo vaisto ir referencinio vaisto duomenis. Registruojamo ir referencinio preparatų sudėtis ir farmacinė forma tokia pati, taip pat vienodi kokybės parametrai, osmoliariškumas ir pakuotė. Farmaciniu požiūriu šie vaistiniai preparatai gali būti palyginami. Galutinio produkto specifikacijos kokybė atitinka pripažintų standartų reikalavimus, kokybės parametrų kontrolei naudojamos šiuolaikinės, validuotos analizės procedūros. Vaistinio preparato talpyklė yra 250 ml ar 500 ml talpos polipropileno buteliukas. Buteliukai gaminami vaistinio preparato gamybos metu pūtimo – užpildymo - uždarymo būdu. Specifikacijos pateiktos.
Vaistinio preparato stabilumo tyrimai atlikti. Reglamentuojamos vaistinio preparato laikymo sąlygos: 
Laikyti ne aukštesnėje kaip 25º C temperatūroje. Negalima užšaldyti. Tinkamumo laikas 2 metai. 

Kokybės dalies duomenimis vaistinį preparatą Sodium chloride IBE 9 mg/ml infuzinis tirpalas registruoti galima. 



3. IKIKLINIKINIŲ TYRIMŲ REZULTATŲ (IKIKLINIKINIO SAUGUMO)
VERTINIMAS

3.1. Įžanga
Registracijai teikiamo vaistinio preparato Sodium chloride IBE 9mg/ml infuzinis tirpalas teikiamas regsitracijai pagal Direktyvos 2001/83/EB str. 10 str. 1 d. (generinę paraišką)  (Farmacijos įstatymo 11 st. 5 d). 
Referencinis vaistinis preparatas Sodium Chloride B.Braun 9 g/1000 ml infuzinis tirpalas (B.Braun Melsungen AG, Vokietija) registruotas Lietuvoje 1999 m., perregistruotas 2009 m. 

3.2. Farmakodinamika
Registracijai teikiamo vaistinio preparato Sodium chloride IBE 9 mg/ml infuzinis tirpalas farmakodinamika yra aprašyta remiantis bibliografiniais duomenimis, vertinant anksčiau atliktus tyrimus su gyvūnais bei analizes tyrimų, atliktų su sveikais savanoriais. Natris yra pagrindinis ekstraląstelinio skysčio teigiamas jonas, o chloras – neigiamas jonas. Normaliomis sąlygomis, būtent natrio kiekis lemia ekstraląsteliniame tarpe esančio skysčio kiekį, jo onkotinį slėgį. Natris yra labai svarbus osmoliariškumo, rūgščių – šarmų balanso, membranos potencialo reguliavime. 
Chloras yra pagrindinis ekstraląstelinio skysčio neigiamas jonas, 70 procentų jo yra ekstraląsteliniame skystyje, o likusi dalis – tarpląsteliniame tarpe, jungiamajame audinyje bei kauluose. Chloras yra svarbus skrandžio sulčių sudėtinis jonas, taip pat jis reikalingas normaliai homeostazei palaikyti. 
Vaistinio preparato farmakodinamika ištirta anksčiau registruotam referenciniam vaistiniam preparatui. 
Naujų ikiklinikinių farmakodinamikos tyrimų duomenų nepateikta. Duomenų, pagrindžiančių ikiklinikinius farmakodinamikos aspektus, pakanka.
3.3. Farmakokinetika
Registracijai teikiamo vaistinio preparato farmakokinetika ištirta anksčiau registruotam referenciniam vaistiniam preparatui Sodium Chloride B.Braun 9 g/1000 ml infuzinis tirpalas. 
Farmakokinetinės savybės aprašytos remiantis literatūros duomenimis: tyrimais, atliktais su laboratoriniais gyvūnais bei su sveikais savanoriais. 
Natrio absorbcija vyksta tolimajame plonosios žarnos segmente ir storojoje žarnoje, o natrio koncentraciją ekstraląsteliniame skystyje palaiko inkstai. Natrio netekimas su prakaitu yra minimalus, todėl beveik visas gauto natrio kiekis išskiriamas per inkstus (apie 90 – 95 procentai), mažiau nei 5 procentai natrio išskiriami su išmatomis. 
Chloras yra pasyviai absorbuojamas artimojoje plonosios žarnos dalyje, kur jis juda pagal elektrocheminį gradientą, sukuriamą pagrindinių teigiamų jonų transporto. Chloro jonai sekretuojami artimojoje plonosios žarnos dalyje, tačiau jie absorbuojami tolimesnėje dalyje, kur vyksta mainai su bikarbonatu. Chloro jonai iš organizmo šalinami per inkstus. Inkstų nefronuose chloro jonai, kartu su natrio jonais, yra aktyviai reabsorbuojami artimajame inkstų kanalėlyje, tolimajame kanalėlyje vyksta pasyvi chloro pernaša. Chloro kiekis, išskiriamas su šlapimu, priklauso nuo organizme esančio chloro kiekio ir yra toks, kad organizme išliktų pastovi homeostazė.
Naujų ikiklinikinių farmakokinetikos duomenų nepateikta.
Duomenų, pagrindžiančių farmakokinetikos aspektus, pakanka.
3.4. Toksikologiniai tyrimai
Ikiklinikiniai šio tirpalo saugumo duomenys nėra aktualūs. Duomenų apie medžiagos vienos ar kelių dozių toksiškumą nėra, nes visos tirpalo sudedamosios dalys yra fiziologiniai žmogaus plazmos komponentai. 
Iš literatūros duomenų yra žinoma, jog per didelis natrio kiekis organizme lemia padidėjusį vandens kiekį organizme. Tačiau jei inkstų veikla nėra sutrikusi, jie yra visiškai pajėgūs atstatyti normalią homeostazę, net ir suvartojus didelį kiekį natrio. Didelis druskos (natrio chlorido) kiekio suvartojimas gali lemti pykinimą, vėmimą, pilvo skausmą. Dažniausiai sveikame organizme padidėjęs natrio kiekis išsivysto, kai netenkama labai daug vandens. Tuomet hipernatremijos simptomai, kartu su dehidracijos požymiais, yra galvos svaigimas, alpimas, mažas arterinis kraujo spaudimas. Tokie požymiai paprastai pasireiškia tik esant ženkliai sutrikusiai inkstų funkcijai.
Literatūros šaltiniuose nėra duomenų apie vaisto genotoksinį, kancerogeninį ar poveikį reprodukcijai ar vystymuisi nėra. Vaistas lokaliai toleruojamas gerai.
3.5. Komentarai dėl SPC, pakuotės ŽENKLINIMO ir lapelio
PCS 5.3 skyriuje nėra pateikta informacija apie svarbiausius ikiklinikinių tyrimų aspektus. Informaciją pateikti būtina, galima naudoti standartinį sakinį iš RPP šablono. 

3.6. Klausimai dėl ikiklinikinės dalies
3.6.1. Esminiai prieštaravimai
Esminių prieštaravimų nėra.
3.6.2. Kiti klausimai
PCS 5.3 skyriuje reikia pateikti informaciją apie svarbiausius ikiklinikinių tyrimų aspektus. 

3.7. APIBENDRINIMAS IR IŠVADA 
Nuosavų ikiklinikinių farmakodinamikos ir farmakokinetikos tyrimų pareiškėjas nepateikia. Vaistinio preparato farmakodinamika grindžiama bibliografiniais duomenimis. 
Ikiklinikiniai vaistinio preparato farmakodinamikos, farmakokinetikos ir toksinis poveikio aspektai yra gerai ištirti, be to, visos tirpalo sudedamosios dalys yra fiziologiniai žmogaus plazmos komponentai, jų toleravimas yra geras, saugumo ribos priimtinos. 

4. KLINIKINIŲ TYRIMŲ REZULTATŲ
(KLINIKINIO SAUGUMO IR VEIKSMINGUMO) VERTINIMAS
4.1. Įžanga
Registracijai teikiamo vaistinio preparato Sodium chloride IBE 9mg/ml infuzinis tirpalas teikiamas registracijai pagal Direktyvos 2001/83/EB str. 10 str. 1 d. (generinę paraišką)  (Farmacijos įstatymo 11 st. 5 d). 
Referencinis vaistinis preparatas Sodium Chloride B.Braun 9 g/1000 ml infuzinis tirpalas (B.Braun Melsungen AG, Vokietija) registruotas Lietuvoje 1999 m., perregistruotas 2009 m. 

4.2. Klinikinė farmakokinetika
Biologinis ekvivalentiškumas
Biologinio ekvivalentiškumo tyrimų duomenys nepateikti. Remiantis biologinio ekvivalentiškumo gairėmis (Gudeline on the investigation of bioequivalence London, 20 January 2010, Doc Ref.:CPMP/EWP/QWP/1401/98Rev.1Corr) biologinio ekvivalentiškumo tyrimų nereikia, jei vaistinis preparatas yra vandeninis į veną leidžiamas tirpalas, kurio sudėtis tokia pati kaip referencinio vaistinio preparato. Vaistinis preparatas Sodium chloride IBE 9mg/ml injekcinis tirpalas gairėse nurodytus kriterijus, kuriais remiantis biologinio ekvivalentiškumo tyrimų atlikti nereikia, atitinka. 

Kadangi vaistinis preparatas vartojamas į veną, jo biologinis prieinamumas yra 100 proc. Bendras natrio kiekis organizme yra apie 80 mmol/kg, iš kurių 97% yra tarpląsteliniame tarpe ir 3% pačiose ląstelėse. Sodium chloride IBE 9 mg/ml infuzinio tirpalo osmoliariškumas yra toks pats kaip ir kraujo serumo. Leidžiant šį tirpalą, iš pradžių atsistato tarpinė erdvė, kuri sudaro 2/3 visos tarpląstelinės erdvės. Tik 1/3 tirpalo kiekio lieka kraujotakoje, todėl hemodinaminis tirpalo efektas yra trumpalaikis.

4.3. Klinikinė farmakodinamika

Sodium chloride IBE 9mg/ml infuzinis tirpalas yra skirtas hipochloremijos, įskaitant hipochloreminę alkalozę, gydymui; trumpalaikiam hipovolemijos gydymui; hipotoninės dehidracijos arba izotoninės dehidracijos gydymui; suderinamų elektrolitų koncentratų arba kartu vartojamų medikamentų skiedimui bei išorinių žaizdų praplovimas ir tvarsčių drėkinimui. Jo sudėtyje esantys natrio ir chloro jonai yra svarbūs organizmo homeostazės palaikymui. Sodium chloride IBE 9 mg/ml infuzinio tirpalo osmoliariškumas yra toks pats kaip ir kraujo serumo. Duomenys apie vaistinio preparato farmakodinamiką pateikti, remianti literatūros duomenimis. 
Natris yra pagrindinis ekstraląstelinio skysčio teigiamas jonas. Normaliomis sąlygomis, būtent natrio kiekis lemia ekstraląsteliniame tarpe esančio skysčio kiekį, jo onkotinį slėgį. Natris Inkstai yra pagrindinis organas, reguliuojantis natrio ir vandens pusiausvyrą organizme. Kartu su hormoninio reguliavimo sistemomis (antidiuretiniu hormonu, renino-angiotenzino-aldosterono sistema) ir prieširdžių natriureziniu peptidu (mažina natrio ir vandens reabsorbciją, todėl didina jų išsiskyrimą su šlapimu – natriurezę), inkstai palaiko pastovų tarpląstelinį tarpą ir jo skysčių sudėtį. yra labai svarbus osmoliariškumo, rūgščių – šarmų balanso, membranos potencialo reguliavime. 
Chloras yra pagrindinis ekstraląstelinio skysčio neigiamas jonas, 70 procentų jo yra ekstraląsteliniame skystyje, o likusi dalis – tarpląsteliniame tarpe, jungiamajame audinyje bei kauluose. Chloras yra svarbus skrandžio sulčių sudėtinis jonas, taip pat jis reikalingas normaliai organizmo homeostazei palaikyti, reguliuoja rūgščių – šarmų balansą.

4.4. Klinikinis saugumas
Vaistinis preparatas dozuojamas atsižvelgiant į organizmo skysčių balansą, šarmų – rūgščių pusiausvyros tyrimų duomenis, natrio, chloro koncentraciją kraujo plazmoje. Esant inkstų funkcijos nepakankamumui, būtina atidžiai stebėti dėl perdozavimo. 
Tirpalo perdozavus, pasireiškia hipernatremija, hiperchloremija, hiperhidracija, metabolinė acidozė, padidėja kraujo serumo osmosinis slėgis. Dėl natrio pertekliaus organizme gali pasireikšti tokie klinikiniai simptomai: pykinimas, vėmimas, viduriavimas, spazmai pilvo srityje, troškulys, susilpnėjęs seilių ir ašarų išsiskyrimas, prakaitavimas, karščiavimas, tachikardija, hipertenzija, inkstų funkcijos nepakankamumas, periferinė ir plaučių edema, galvos skausmas, svaigimas, nerimas, traukuliai, koma, kvėpavimo sustojimas ir mirtis. Išsivysčius tokiai būklei, reikia nutraukti infuziją, skirti diuretikų, atidžiai stebėti elektrolitų koncentraciją kraujo serume, normalizuoti jų ir rūgščių - šarmų pusiausvyrą.
Vaistinį preparatą galima skirti nėščiosioms, tačiau eklampsijos atveju vaistinio preparato reikia vartoti atsargiai. 

4.5. Farmakologinio budrumo ir rizikos valdymo sistemos
Farmakologinio budrumo ir rizikos valdymo sistemos kompanijoje įdiegtos ir veikia tinkamai. 

4.6. Klinikinis veiksmingumas
Nuosavų klinikinių tyrimų duomenų pareiškėjas nepateikia. Sodium chloride IBE 9mg/ml infuzinio tirpalo klinikinė dokumentacijos dalis grindžiama referencinio vaistinio preparato duomenimis, aprašytais prieinamuose literatūros šaltiniuose.
PCS nurodoma, kad vaistinis preparatas skirtas hipochloremijos, įskaitant hipochloreminę alkalozę, gydymui; trumpalaikiam hipovolemijos gydymui; hipotoninės dehidracijos arba izotoninės dehidracijos gydymui; suderinamų elektrolitų koncentratų arba kartu vartojamų medikamentų skiedimui bei išorinių žaizdų praplovimas ir tvarsčių drėkinimui. Apžvalgoje pateikti duomenys atitinka referencinio vaistinio preparato duomenis. Remiantis pateikta dokumentacija, galima daryti išvadą, kad vaistinio preparato Sodium chloride IBE 9mg/ml infuzinis tirpalas veiksmingumas yra žinomas.

4.7. Rizikos ir naudos santykis
4.7.1. Apibendrinantis vertinimas
Pagal pateiktą ikiklinikinių ir klinikinių tyrimų duomenų apžvalgą, galima teigti, kad Sodium chloride IBE 9 mg/ml infuzinis tirpalas yra veiksmingas ir saugus, jį galima vartoti homeostazės sutrikimų korekcijai ir parenteriniu būdu vartojamų vaistinių preparatų tirpinimui ar skiedimui.

4.7.2. Išvada
Vaistinio preparato numatoma nauda viršija galimą riziką.
<...>
4.10. Apibendrinimas ir Išvada
Siūloma vaistinį preparatą Sodium chloride IBE 9 mg/ml infuzinis tirpalas vartojimui registruoti. 

Registruojant tvirtinamos tokios indikacijos.

· Hipochloremijos, įskaitant hipochloreminę alkalozę, gydymas.
· Trumpalaikis hipovolemijos gydymas.
· Hipotoninės dehidracijos arba izotoninės dehidracijos gydymas.
· Suderinamų elektrolitų koncentratų arba vaistinių preparatų skiedimas.
· Žaizdų plovimas ar tvarsčių drėkinimas.

4.11. Rekomenduojamos registracijos sąlygos
4.11.1. Vaistinio preparato klasifikacija
	Vartojamas be gydytojo priežiūros (net laikantis nurodymų) gali kelti tiesioginį ar netiesioginį pavojų sveikatai
	ne

	Dažnai ir labai dideliu mastu vartojamas netinkamai, todėl gali kelti tiesioginį ar netiesioginį pavojų sveikatai
	ne

	Sudėtyje yra medžiagų ar jų darinių, kurių veikimą ir (ar) nepageidaujamas reakcijas reikia tirti toliau
	ne 

	Paprastai skiriamas gydytojo vartoti parenteraliai
	taip

	Dėl farmacinių savybių, naujumo arba visuomenės sveikatos interesais vartotinas gydymui, kurį galima taikyti tik ligoninėje
	ne

	Skirtas gydyti ligoms, kurios turi būti diagnozuojamos ligoninėje arba įstaigoje, turinčioje atitinkamą diagnostikos įrangą (nors gali būti vartojamas ir pacientas gali būti stebimas kitomis sąlygomis)
	ne

	Skirtas ambulatoriniam gydymui, tačiau gali sukelti sunkių nepageidaujamų reakcijų, dėl kurių reikia gydytojo recepto ir specialaus paciento stebėjimo gydymo metu
	ne

	Sudėtyje yra narkotinių ar psichotropinių medžiagų, įrašytų į Lietuvos Respublikos sveikatos apsaugos ministro tvirtinamų Narkotinių ir psichotropinių medžiagų sąrašų II sąrašą (Narkotinės ir psichotropinės medžiagos, leidžiamos vartoti medicinos tikslams)
	ne

	Netinkamai vartojamas gali kelti didelį piktnaudžiavimo pavojų, sukelti priklausomybę arba gali būti vartojamas neteisėtais tikslais (arba sudėtyje yra vaistinių medžiagų, kurias dėl naujumo arba savybių atsargumo dėlei galima priskirti šiai kategorijai)
	ne



Išvada
Receptinis vaistinis preparatas

Apžvalga apie vaistinį preparatą
Vaistinis preparatas Sodium chloride IBE 9 mg/ml infuzinis tirpalas registruotas pagal generinę paraišką. 

Veikimo būdas ir sukeliamas poveikis. Šis vaistinis preparatas  daro poveikį organizmo skysčių būklei. Jo sudėtyje esantys natrio ir chloro jonai yra svarbūs organizmo homeostazės palaikymui. 

Terapinės indikacijos. Infuzinis tirpalas vartojamas skysčių ir elektrolitų kiekiui organizme papildyti, kai organizme yra skysčių arba skysčių ir natrio trūkumas (izotoninė arba hipotoninė dehidracija); netekus daug chloridų; organizme yra chloridų trūkumas ir per didelis kraujo pH; netekus daug kraujo ir prireikus nedelsiant atstatyti kraujo tūrį organizme.
Tirpalas gali būti vartojamas elektrolitų koncentratams ir kitiems vaistams skiesti; žaizdoms plauti ir tvarsčiams drėkinti.

Vartojimo metodas. Sodium chloride IBE leidžiamas į veną.

Išdavimo tvarka. Receptinis vaistinis preparatas.

